﻿

На основу члана 18. став 6. Закона о подстицајима у пољопривреди и руралном развоју („Службени гласник РС”, бр. 10/13, 142/14, 103/15 и 101/16),

Министар пољопривреде, шумарства и водопривреде доноси

**ПРАВИЛНИК**

**о измени Правилника о начину остваривања права на основне подстицаје у биљној производњи и обрасцу захтева за остваривање тих подстицаја**

 (Објављено у „Службеном гласнику РС“, број 18/2022 од 11.02.2022. године)

Члан 1.

У Правилнику о начину остваривања права на основне подстицаје у биљној производњи и обрасцу захтева за остваривање тих подстицаја („Службени гласник РСˮ, бр. 29/13, 9/16, 44/18 – др. закон, 38/20 и 16/21), у члану 3. став 2. речи: „пољопривредних газдинстава” бришу се.

Члан 2.

Изузетно у 2022. години, захтев за остваривање права на основне подстицаје у биљној производњи подноси се Министарству пољопривреде, шумарства и водопривреде, на имејл адресу: podsticaji.pohektaru@minpolj.gov.rs достављањем следећих података о подносиоцу захтева:

1) име и презиме;

2) матични број;

3) број пољопривредног газдинства (БПГ).

Корисници који су остварили право на подстицаје у 2021. години, право на основне подстицаје у 2022. години остварују тако што им се средства директно уплаћују на наменски рачун пољопривредног газдинства код пословне банке.

Члан 3.

Овај правилник ступа на снагу наредног дана од дана објављивања у „Службеном гласнику Републике Србијеˮ.

Број 110-00-32/2022-09

У Београду, 9. фебруара 2022. године

Министар,

**Бранислав Недимовић,** с.р.